મ્યુનિ. કોર્પો.એ સેવન-ડે સ્કૂલથી ધીરજ હાઉસિંગ અને વિજયપાર્ક સુધીનો જે સારો રોડ હતો તેના પર પણ નવો રોડ બનાવી દીધો છે. સ્થાનિક રહીશોનું કહેવું છે કે આ રસ્તો પહેલાંથી સારો હતો અને તેના પર ફરી મોટી થિકનેસવાળો ડામર પાથરી નખાયો છે. આ રસ્તો બનાવવા માટે રૂ.૩૦ લાખ ફાળવવામાં આવ્યા છે, જાણે રોડનાં બિલ મૂકીને કમાણી કરી લેવાનો ધંધો થઇ રહ્યો છે. ચોમાસામાં મકાનો અને દુકાનોમાં પાણી ઘૂસી જતાં માલ-સામાન પલળી જતો હોવાથી મોટી નુકસાની સહન કરવી પડે છે. રહીશોની માગણી છે કે રસ્તો નવો બનાવવો હોય તો ખોદીને લેવલિંગ કરી બનાવવો જોઇએ.